Ieslodzījuma vietu pārvaldes

sarunu procedūras

**"Pārtikas produktu iegāde ar piegādi Latvijas ieslodzījuma vietām, piemērojot zaļā iepirkuma pamatprincipus"**

(identifikācijas numurs IeVP 2019/153)

pamatojums

protokols Nr. 2019/153/1

Rīgā, 2019. gada 13. decembrī

Ar Ieslodzījuma vietu pārvaldes (turpmāk – Pārvalde) priekšnieka p.i. 2019. gada 17. oktobra rīkojumu Nr. 291 "Par iepirkumu komisijas izveidošanu" izveidotās Pārvaldes iepirkumu komisijas (turpmāk – Iepirkumu komisija) sarunu procedūras "Pārtikas produktu iegāde ar piegādi Latvijas ieslodzījuma vietām, piemērojot zaļā iepirkuma pamatprincipus" (iepirkuma identifikācijas numurs IeVP 2019/153) (turpmāk – Iepirkums) sēdē plkst. 10.00, Stabu ielā 89, Rīgā, 315.kabinetā, piedalās:

**Iepirkumu komisijas priekšsēdētājs:** Pārvaldes centrālā aparāta Iepirkumu un līgumu daļas vadītājs majors Maksims Laškovs.

**Iepirkumu komisijas locekļi:**

Pārvaldes centrālā aparāta Finanšu vadības un kontroles daļas vecākā finanšu analītiķe majore Vera Stojanova;

Pārvaldes centrālā aparāta Administratīvās daļas vecākā lietvedības pārzine majore Inese Brūvere;

Pārvaldes centrālā aparāta Apsardzes daļas vecākais inspektors kapteinis Igors Kafijatullovs.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste majore Vineta Vietniece.

**Sēdi vada:** M. Laškovs.

**Sēdes gaita:**

M. Laškovs informē, ka Pārvaldes izsludinātais iepirkums ''Ēdināšanas pakalpojumu sniegšana ieslodzītajiem" (iepirkuma identifikācijas numurs IeVP 2018/52) nav noslēdzies, jo Iepirkumu uzraudzības birojā ir saņemta sūdzība par iepirkuma rezultātiem. Attiecīgi līgumi par ēdināšanas pakalpojumu sniegšanu ieslodzītajiem netiks noslēgti tuvākajā laikā.

Pārvaldei ir spēkā esoši līgumi par pārtikas produktu piegādi ieslodzījuma vietām, kas darbojās līdz 2019. gada 31. decembrim. Līgumu nosacījumi paredz iespēju pagarināt līgumu darbības termiņu, ja tas ir nepieciešams pasūtītājam. Sazinoties ar pārtikas produktu piegādātājiem SIA "Sanitex" un SIA "Regat", tika noskaidrots un saņemta arī rakstiska atbilde, ka sakarā ar cenu pieaugumu no 2020. gada 1. janvāra minētie piegādātāji nevarēs piegādāt pārtikas produktus (zivis un gaļu) par līgumā norādītajām cenām. Kaut arī Publisko iepirkumu likums (turpmāk – Likums) paredz iespēju pasūtītājam palielināt līgumcenu atbilstoši Likuma 61. pantam, turklāt šīs regulējums nedod iespēju palielināt pārtikas vienas vienības cenas (arī tas minēts līgumu noteikumos). Attiecīgi nav iespējams pagarināt ar SIA "Sanitex" līgumu Nr.1/16/2018/373 daļā "Apstrādātas un ilglaicīgai glabāšanai sagatavotas zivis" un ar SIA "Regat" Nr.1/16/2018/374 daļā "Dzīvnieku valsts produkti, gaļa un gaļas produkti". Līgumi minētajās daļās izbeidz savu darbību 2019.gada 31.decembrī. Turklāt nedrīkst pieļaut situāciju, ka gaļas un zivju piegādes tiks pārtrauktas 2020.gadā, jo Pārvaldei saskaņā ar normatīvo aktu prasībām jānodrošina nepārtraukta ieslodzīto ēdināšana. Lai nodrošinātu piegāžu nepārtrauktību nepieciešams nodrošināt jaunu piegādes līgumu noslēgšanu, līdz brīdim, kad tiks noslēgts līgums par ēdināšanas pakalpojumu sniegšanu ieslodzītajiem (vismaz 2020.gada I. ceturksnī).

Likuma 8. panta septītās daļas 3. punkts noteic, ka pasūtītājs ir tiesīgs piemērot sarunu procedūru, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot, var piemērot sarunu procedūru, tomēr ārkārtas apstākļi, kas pamato ārkārtas situāciju, nedrīkst būt atkarīgi no pasūtītāja darbības.

Pārvaldes spēkā esošajos līgumos ir paredzēts, ka tos varēs pagarināt, ja netiks noslēgts jauns pārtikas produktu piegādes līgums vai ja ēdināšanas pakalpojumu iepirkuma procedūrā nebūs rezultāta. Līdz ar ko pušu starpā noslēgtie līgumi paredz noslēgt vienošanos ar piegādātāju par līgumu darbības termiņa pagarināšanu. Konkrētajā situācijā Pārvalde kā pasūtītājs, izsludinot pārtikas produktu piegādes iepirkumu 2018. gada 19. oktobrī nevarēja paredzēt, ka zivīm un gaļai cenas tirgū strauji augs un piegādātāji būs spiesti atteikties pagarināt līgumu konkrētajā daļā cenu kāpuma dēļ (jo nespēs nodrošināt piegādes par Līgumos norādītām cenām). Sakarā ar minēto konstatējams, ka minēto piegāžu nodrošināšanai 2020.gada janvāra un februāra mēnesī nav iespējams piemērot atklātu konkursu, slēgtu konkursu vai konkursa procedūru ar sarunām. Šinī gadījumā paredzamais piedāvājumu iesniegšanas termiņš varētu būt ne ātrāk par 2020.gada 17.janvāri. Acīmredzami, ka līdz tam datumam pārtikas piegādes netiks veiktas.

Ņemot vērā izveidojušos situāciju un to, ka no 2020. gada 1. janvāra Pārvaldei ir jānodrošina pārtikas produktu piegāde ieslodzījuma vietām, Iepirkumu komisija nolemj veikt sarunu procedūru par minēto iepirkuma priekšmetu – pārtikas produktu "Apstrādātas un ilglaicīgai glabāšanai sagatavotas zivis" un "Dzīvnieku valsts produkti, gaļa un gaļas produkti" piegādi 2020.gada I. ceturksnī, nosūtot uzaicinājumus pretendentiem piedalīties sarunās un iesniegt piedāvājumu, ievērojot šā protokola pielikumā minētās prasības.

Pasūtītājs Iepirkuma veikšanai ir tiesīgs nepiemērot **Valsts reģionālās attīstības aģentūras** Elektronisko iepirkumu sistēmas e-konkursu apakšsistēmu saskaņā ar 2017.gada 28.februāra Ministru kabineta noteikumu Nr. 107 "Iepirkuma procedūru un metu konkursu norises kārtība" 231.1. punktu.

**Iepirkumu komisijas lēmums:**

Nopublicēt šo protokolu un piedāvājuma iesniegšanas prasības Pārvaldes tīmekļvietnē [www.ievp.gov.lv](http://www.ievp.gov.lv) un noteikt piedāvājuma iesniegšanas termiņu līdz **2019. gada 19. decembrim plkst. 11.00**. Nosūtīt uzaicinājumu pretendentiem piedalīties sarunās.

Piedāvājuma dokumentus var iesniegt: elektroniski – [ievp@ievp.gov.lv](mailto:ievp@ievp.gov.lv); pa faksu tālruņa numurs: 67278697 vai personīgi iesniedzot Pārvaldē darba dienās no plkst. 8.30 līdz plkst. 12.30 un no plkst. 13.00 līdz plkst. 17.00, Stabu ielā 89, Rīgā, 433. kabinetā (tālruņa numurs 67290122, 67290096).

Sēde beidzās plkst. 11.00.

Iepirkumu komisijas priekšsēdētājs: M. Laškovs

Iepirkumu komisijas locekļi: V. Stojanova

I. Brūvere

I. Kafijatullovs

Protokolētājs: V. Vietniece

2019. gada \_\_. decembra

protokola Nr. 2019/153/1

1. pielikums

**Piedāvājuma iesniegšanas prasības**

**1. Vispārīgā informācija**

* 1. Iepirkuma priekšmets sastāv no 2 (divām) daļām:
     1. 1. daļa: (CPV kods:15100000-9) Dzīvnieku valsts produkti, gaļa un gaļas produkti.
     2. 2. daļa: (CPV kods:15200000-0) Apstrādātas un ilglaicīgai glabāšanai sagatavotas zivis.

1.2. Piedāvājums jāiesniedz par vienu vai vairākām Iepirkuma daļām vai par visu Iepirkuma priekšmetu kopā.

1.3. No 2020. gada 1. janvāra līdz brīdim, kad iepirkuma procedūras rezultātā tiks noslēgts jauns iepirkuma līgums par pārtikas produktu piegādi vai tiks noslēgts līgums par ēdināšanas pakalpojumu sniegšanu ieslodzītajiem, bet ne ilgāk, kā līdz 2020.gada 1.martam.

1.4. Līguma izpildes vietas:

1.4.1. Iļģuciema cietums, Tvaikoņu iela 3, Rīga, LV-1007;

1.4.2. Jelgavas cietums, Palīdzības iela 3, Jelgava, LV-3001;

1.4.3. Valmieras cietums, Dzirnavu iela 32, Valmiermuiža, Valmieras pagasts, Burtnieku novads, LV-4219;

1.4.4. Cēsu Audzināšanas iestāde nepilngadīgajiem, Līgatnes iela 6, Cēsis, LV-4101;

1.4.5. Daugavgrīvas cietums, Lielā iela 1, Daugavpils, LV-5418;

## 1.4.6. Jēkabpils cietums, Ķieģeļu iela 14, Jēkabpils, LV-5202.

**2. Pretendenta kvalifikācija un iesniedzamie dokumenti**

Prasības pretendentam (kā arī pretendenta norādītajai personai, uz kuras iespējām pretendents balstās), kas nepieciešamas, lai novērtētu pretendentu.

2.1. Pretendentiem piedāvājumā jāiesniedz sekojoši dokumenti:

10.1.1. par tām Precēm, kuru piegādei tiks izmantots autotransports ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu, kas nepārsniedz EURO 5 standartus, **apliecinājums** un autotransporta reģistrācijas dokuments **un citus pierādījumus**, kuri satur ziņas par to, ka attiecīgo preču piegādē iesaistītajam transportam oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzums nepārsniedz EURO 5 standartus.

Oglekļa dioksīda emisijas un piesārņotāju emisijas uz kilometru nosaka ar standartizētām testu procedūrām, kuras veic Eiropas Komisijas Uzņēmējdarbības un rūpniecības ģenerāldirektorāta automobiļu nozares tīmekļa vietnē vai Apvienoto Nāciju Organizācijas Eiropas Ekonomiskās komisijas Iekšzemes transporta komitejas tīmekļa vietnē norādītie akreditētie tehniskie dienesti par transportlīdzekļiem, kuriem šādas testu procedūras piemērojamas saskaņā ar normatīvajiem aktiem par tipa apstiprinājumu. Ja transportlīdzekļiem šādas standartizētas testu procedūras nepiemēro, transportlīdzekļa darbmūža enerģijas patēriņu, oglekļa dioksīda emisijas un piesārņotāju emisijas uz kilometru nosaka, izmantojot ražotāja sniegto informāciju:

10.1.2. **aprēķins un apliecinājums** par Precēm, kuras tiek piegādātas atkārtoti izmantojamā primārajā iepakojumā (visā līguma darbības laikā). Pretendentam jānorāda Preču īpatsvars (kg) no kopējā prognozējamā Preču apjomā (kg), kuru iepakojumu pretendents apņemas savākt atkārtotai izmantošanai vai pārstrādei. Preču iepakojuma pārstrādes gadījumā, pretendentam jāiesniedz pierādījumi (līgums, pārstrādātāja apliecinājums), ka savāktais iepakojums tiks pārstrādāts attiecīgi sertificētajā vai licenzētajā uzņēmumā. Par iepakojumu, kuru pretendents apņemas savākt atkārtotai izmantošanai, jāiesniedz attiecīgs apliecinājums, kāda veida iepakojums tiks izmantots (3. pielikums).

10.1.3. **apliecinājums**, ka piedāvātās Preces nesatur ģenētiski modificētus organismus, nesastāv no tiem un nav ražoti no tiem.

10.1.4. **aprēķins un apliecinājums** par precīzu Preču daudzumu no kopējā paredzētā daudzuma, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām. Un **apliecinājums** par to, kādi konkrēti atbilstoši bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām pārtikas produkti tiks piegādāti visā līguma darbības laikā (3. pielikums).

10.1.5. Finanšu piedāvājums saskaņā ar 2. pielikumu.

**3. Piedāvājuma izvēles kritēriji**

3.1. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **N.p.k.** | **Vērtēšanas kritēriji** | **Īpatsvars vērtēšanā (punktu skaits)** |
| 1. | Preces viszemākā nosacītā līgumcena | **50 punkti** |
| 2. | Preču daudzums, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām | **20 punkti** |
| 3. | Preču īpatsvars, kas tiek piegādāts primārajā iepakojumā, kuru pretendents apņemas savākt atkārtotai izmantošanai vai pārstrādei | **15 punkti** |
| 4. | Preču daudzums, kas tiek piegādāts izmantojot autotransportu ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu kas nepārsniedz EURO 5 standartus | **15 punkti** |
| **KOPĀ:** | | **100** |

Punkti tiks aprēķināti atbilstoši turpmāk norādītajam aprakstam un formulām:

3.1.1.**1. vērtēšanas kritērijs** – Preces viszemākā nosacītā līgumcena (jāiekļauj visi paredzamie izdevumi, piegāde, izkraušana katra piegādes vietas noliktavā, nodevas un nodokļi, izņemot PVN).

Piedāvājums ar viszemāko nosacīto līgumcenu tiks vērtēts ar maksimāli iespējamo punktu skaitu – 50. Pārējie piedāvājuma cenu punkti tiks aprēķināti, pielietojot formulu 50 x (A / B) = C, kur:

50 – maksimāli iespējamais punktu skaits;

A – viszemākā piedāvājuma nosacītā līgumcena;

B – piedāvājuma nosacītā līgumcena, kurai aprēķina punktus;

C – attiecīgā piedāvājuma iegūtie punkti.

3.1.2.**2. vērtēšanas kritērijs** – Preču daudzums, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām.

Maksimālais punktu skaits – 20 punkti – tiks piešķirts pretendentam ar visaugstāko piedāvāto Preču daudzumu (kg) no kopēja paredzētā Preču daudzuma (kg), kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām. Pārējiem piedāvājumiem piešķiramie punkti tiks aprēķināti, pielietojot formulu 20 x (W / F) = H, kur:

20 – maksimāli iespējamais punktu skaits;

W – Preču daudzums (kg) no kopēja prognozējamā Preču daudzuma, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām, kuram aprēķina punktus;

F – visaugstākais Preču daudzums (kg no kopēja prognozējamā Preču daudzuma), kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām;

H – attiecīgā piedāvājumā iegūtie punkti.

3.1.3.**3. vērtēšanas kritērijs** – Preču īpatsvars (daudzums), kuri tiek piegādāti primārajā iepakojumā, kuru pretendents apņemas savākt atkārtotai izmantošanai, vai pārstrādei.

Maksimālais punktu skaits – 15 punkti – tiks piešķirts pretendentam ar visaugstāko Preču īpatsvaru (kg) no kopēja prognozējamā Preču apjoma, kas tiek piegādāts primārajā iepakojumā, kuru pretendents apņemas savākt atkārtotai izmantošanai vai pārstrādei. Pārējiem piedāvājumiem piešķiramie punkti tiks aprēķināti, pielietojot formulu 15 x (Y / S) = R, kur:

15 – maksimāli iespējamais punktu skaits;

Y – Preču īpatsvars (kg) no kopējā prognozējamā Preču apjomā, kas tiek piegādāts primārajā iepakojumā, kuru pretendents apņemas savākt atkārtotai izmantošanai vai pārstrādei, kuram aprēķina punktus;

S – visaugstākais Preču īpatsvars (kg) no kopējā prognozējamā Preču apjoma (kg), kas tiek piegādāts primārajā iepakojumā, kuru pretendents apņemas savākt atkārtotai izmantošanai vai pārstrādei;

R – attiecīgā piedāvājumā iegūtie punkti.

3.1.4.**4. vērtēšanas kritērijs** – Preču daudzums, kas tiek piegādāts izmantojot autotransportu ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu, kas nepārsniedz EURO 5 standartus.

Maksimālais punktu skaits – 15 punkti – tiks piešķirts pretendentam ar visaugstāko piedāvāto Preču daudzumu (kg) no kopējā paredzētā Preču daudzuma (kg), kas tiek piegādāts izmantojot autotransportu ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu, kas nepārsniedz EURO 5 standartus. Pārējiem piedāvājumiem piešķiramie punkti tiks aprēķināti, pielietojot formulu 15 x (K / L) = M, kur:

15 – maksimāli iespējamais punktu skaits;

K – Preču daudzums, kas tiek piegādāts izmantojot autotransportu ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu, kas nepārsniedz EURO 5 standartus, kuram aprēķina punktus;

L – visaugstākais Preču daudzums (kg) no kopējā prognozējamā Preču apjomā (kg), kas tiek piegādāts izmantojot autotransportu ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu, kas nepārsniedz EURO 5 standartus;

M – attiecīgā piedāvājumā iegūtie punkti.

3.2. Galīgais vērtējums katram piedāvājumam tiks noteikts kopējā vērtēšanas tabulā, saskaitot katra piedāvājuma iegūtos punktus visos kritērijos (C+H+R+M). Maksimāli iespējamais punktu skaits – 100 (viens simts). Veicot aprēķinus, skaitļi tiks noapaļoti līdz simtdaļām. Par saimnieciski visizdevīgāko piedāvājumu tiks atzīts piedāvājums, kurš ieguvis vislielāko punktu skaitu (C+H+R+M).

**4. Pretendenta izslēgšanas nosacījumi**

4.1. Iepirkumu komisija pārbauda, vai uz pretendentiem neattiecas Likuma 42. panta pirmajā daļā minētie izslēgšanas nosacījumi (pretendentu izslēgšanas gadījumi tiks pārbaudīti Likuma 42. pantā noteiktajā kārtībā).

4.2. Iepirkumu komisija neizskata pretendenta piedāvājumu un to noraida jebkurā piedāvājumu vērtēšanas stadijā, ja pretendents ir sniedzis nepatiesu informāciju savas kvalifikācijas novērtēšanai vai nav sniedzis pieprasīto informāciju, vai iesniegtā informācija neatbilst 2. punktā noteiktajām prasībām.

**5. Tehniskā specifikācija**

**Pārtikas produktu specifikācija**

|  |  |  |
| --- | --- | --- |
| **Pārtikas produkta nosaukums** | **Vēlamais fasējuma\* veids\*\* un mērvienība** | **Tehniskā specifikācija** |
| Saldētas liellopu aknas;  Saldētas liellopu sirdis | kg,  svars iepakojumā  1 –10 kg, 10 –30 kg | Subproduktiem jābūt no veseliem dzīvniekiem, svaigiem, tīriem, bez bojāšanās pazīmēm un iegriezumiem. Nedrīkst būt ar svešu smaku, sagraizītu vai sarautu virsmu, kā arī atkārtoti saldēti un dabisko krāsu zaudējuši. Aknām jābūt atdalītām no žultspūšļa, ārējiem asinsvadiem un limfmezgliem. Tās ir gaiši brūnā vai gaiši sarkanā krāsā. Sasaldētajiem subproduktiem katram atsevišķi jāsaglabā dabiskā forma, tie var būt arī sasaldēti blokos (aknas). Tiem jābūt iepakotiem atbilstošajā iepakojumā. |
| Cūkgaļa.  Atkaulota, atdzesētā | kg,  svars iepakojumā 10 –25 kg | Gaļai jābūt atkaulotai, svaigi atdzesētai, pareizi apstrādātai, ar veselības marķējumu. Gaļai jābūt labi atasiņotai, bez asins sarecējumiem, sasitumiem, bez bārkstīm un audu bojājumiem, iekšējo orgānu paliekām, uz tās nedrīkst būt kuņģa un zarnu trakta netīrumu. Tauku saturs nepārsniedz 20%. |
| Vistu gaļas šķiņķīši | kg,  svars iepakojumā 10–25 kg | Saldēti, lielie (180 – 250 g), bez mugurkaula un bez stilba daļu, vistas gaļas. Vārot gaļu, buljons dzidrs un aromātisks, gaļas krāsa atbilstīga atdzesētu putnu gaļas krāsai, liemeņi labi sasaldēti, piesitot dzirdama tīra skaņa; gaļas krāsa atbilstīga atdzesētu putnu gaļas krāsai. Nedrīkst būt atkārtoti saldēti. |
| Saldēta zivs maltā gaļa | kg,  svars iepakojumā 10-25 kg (pēc pieprasījuma līdz 10 kg) | Pagatavota no zivs ķermeņa, kam izņemta galvenā un sānu asakas, samaļot, nesatur neēdamus un zivs iekšējo orgānu un asiņu piemaisījumus. |
| Saldēts svaigas zivs liemenis | kg,  svars iepakojumā 10-25 kg | Svaigs, vesels, ar vai bez galvas un astes (saskaņā ar tehnisko specifikāciju), garumā ne mazāks par norādīto, ar ādu vai bez, bez glazējuma. |

\* Visu iepakojumu materiāliem jāatbilst Pārtikas aprites uzraudzības likumam.

\*\* Pēc **pieprasījuma –** ieslodzījuma vietām ar nelielu ieslodzīto skaitu (Cēsu Audzināšanas iestāde nepilngadīgajiem u.c.) jāpiegādā produkti mazākā iepakojumā. Mazākā iepakojuma produktu skaits ir aptuveni 5% no kopējā nepieciešama aptuvena apjoma.

Ja realizācijas termiņš nav noteikts šajā specifikācijā, tad – ne mazāk, ka līdz nākamajai piegādes reizei (ņemot vērā plānoto piegādes biežumu).

**Pārtikas produktu plānotais daudzums**

Plānoto pārtikas produktu daudzumu pēc ieslodzījuma vietas pasūtījumiem jāpiegādā līdz katras ieslodzījuma vietas noliktavai vienmērīgi, ievērojot noteikto piegādes biežumu.

**Piegādājot preces ieslodzījuma vietām, jāņem vērā, ka piegādes var tikt veiktas ieslodzījuma vietas darba laikā, no plkst. 8.30 līdz plkst. 12.30 un no plkst. 13.00 līdz plkst. 17.00, un piegādātāju pārstāvjiem (šoferiem), lai iekļūtu ieslodzījuma vietas teritorijā, ir jāuzrāda personu apliecinošs dokuments – pase vai personas apliecība (identifikācijas karte). Uzrādot vadītāja apliecību, piegādātāju pārstāvji ieslodzījuma vietā netiks ielaisti!**

**1. daļa: (CPV kods:15100000-9) Dzīvnieku valsts produkti, gaļa un gaļas produkti**

|  |  |  |
| --- | --- | --- |
| **Pārtikas produkta nosaukums** | **Nepieciešamais aptuvenais apjoms 2020. gada I ceturksnī (kg)** | **Piegādes biežums** |
| * 1. Saldētas liellopu aknas (fasējums 1-10 kg) | 200 | reizi nedēļā |
| 1.2. Saldētas liellopu aknas (fasējums 10-30 kg) | 2000 | reizi nedēļā |
| 1.3. Saldētas liellopu sirdis (fasējums 1-10 kg) | 200 | reizi nedēļā |
| 1.4. Saldētas liellopu sirdis (fasējums 10-30 kg) | 2000 | reizi nedēļā |
| 1.5. Cūkgaļas gaļa atkaulota, atdzesētā (fasējums 10-25 kg) | 10000 | reizi nedēļā |
| 1.6. Vistu gaļas šķiņķīši | 6000 | reizi nedēļā |

**2. daļa: (CPV kods:15200000-0) Apstrādātas un ilglaicīgai glabāšanai sagatavotas zivis**

|  |  |  |
| --- | --- | --- |
| **Pārtikas produkta nosaukums** | **Nepieciešamais aptuvenais apjoms 2020. gada I ceturksnī (kg)** | **Piegādes biežums** |
| 2.1. Saldēta zivs maltā gaļa | 7100 | reizi nedēļā |
| 2.2. Saldētas zivis putasu (bez galvas), liemenis ne mazāks par 15 cm | 6 000 | reizi nedēļā |
| 2.3. Saldētas zivis – grenadieris (bez galvas astes un ādas), liemenis ne mazāks par 15 cm | 7 000 | reizi nedēļā |

**Nepieciešamais aptuvenais apjoms ir norādīts neto svarā (bez taras, iepakojuma, marinādes vai sālījuma) un ir noradīts tikai informatīvā nolūkā.**

**Ņemot vērā ieslodzīto skaita samazināšanas tendence, preču daudzums citām ieslodzījuma vietām var tiks samazināts.**

2019. gada \_\_. decembra

protokola Nr. 2019/153/1

2. pielikums

**FINANŠU PIEDĀVĀJUMS**

\_\_\_\_\_\_\_\_\_\_\_\_\_ (*pretendenta nosaukums)* piedāvā piegādāt ieslodzījuma vietām šādas preces par turpmāk norādītajām cenām:

|  |  |  |  |  |
| --- | --- | --- | --- | --- |
| **Daļas numurs** | **Pārtikas produkta nosaukums** | **1 (viena) kg cena,**  **EUR\* bez PVN** | **Nepieciešamais daudzums**  (norādīts tehniskajā specifikācijā) | **Kopējā nosacīta cena nepieciešamajam daudzumam, EUR\* bez PVN** (3. kolonna x 4. kolonna) |
| 1 | 2 | 3 | 4 | 5 |
| \_\_. daļa |  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Kopā daļā summa EUR\* bez PVN:** | | | |  |

\*Preces cenā ir iekļauti visi nodokļi un izdevumi (t.sk. ar piegādi saistītie izdevumi līdz ieslodzījuma vietām, muitas izdevumi u.c. izdevumi, izņemot PVN).

|  |  |
| --- | --- |
| **Pretendenta nosaukums, reģistrācijas Nr.:** |  |
| **Pretendenta juridiskā adrese** *(ja faktiskā adrese atšķiras, jānorāda arī tā)*: |  |
| Pretendents atbilst **mazajam** vai **vidējam uzņēmumam**[[1]](#footnote-1)*(jānorāda atbilstošais)* |  |
|  | |
| Tālruņa un faksa numurs: |  |
| Kontaktpersona par izteikto piedāvājumu: |  |
| Vārds, uzvārds: |  |
| Tālruņa numurs: |  |
| E-pasts: |  |
| Banka: |  |
| Kods: |  |
| Konts: |  |
| **Paraksttiesīgās personas vārds, uzvārds, statuss:** |  |
|  | |
| Persona, kura būs atbildīga par līguma izpildi (tiks ierakstīta līgumā): |  |
| Vārds, uzvārds: |  |
| Ieņemamais amats: |  |
| Tālruņa un faksa numurs: |  |
| E-pasts: |  |

\* Preces cenā ir iekļauti visi nodokļi un izdevumi (t.sk. ar piegādi saistītie izdevumi līdz ieslodzījuma vietām, muitas izdevumi u.c. izdevumi izņemot PVN).

2019. gada \_\_. decembra

protokola Nr. 2019/153/1

3. pielikums

**TEHNISKAIS PIEDĀVĀJUMS**

\_\_\_\_\_\_\_\_\_\_\_\_\_ (*pretendenta nosaukums)* piedāvā piegādāt ieslodzījuma vietām sekojošas preces sekojošā kārtībā:

|  |  |  |  |  |  |
| --- | --- | --- | --- | --- | --- |
| Daļas numurs | Pārtikas produkta nosaukums | Nepieciešamais daudzums  (norādīts tehniskajā specifikācijā) | Preču daudzums, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām | Preču īpatsvars (daudzums), kuri tiek piegādāti primārajā iepakojumā, kuru pretendents apņemas savākt atkārtotai izmantošanai, vai pārstrādei | Preču daudzums, kas tiek piegādāts izmantojot autotransportu ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu kas nepārsniedz EURO 5 standartus |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Transportlīdzekļu, ar kuriem tiek piegādātas Preces, ar oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzumu kas nepārsniedz EURO 5 standartus, saraksts:

|  |  |  |
| --- | --- | --- |
| Nr. | Marka, modelis | Valsts reģ. Nr. |
|  |  |  |
|  |  |  |

Datums\_\_\_\_\_\_\_\_\_\_\_\_\_\_\_\_\_

Pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstītāja vārds, uzvārds un ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)